پوتین ینه کوتیلمه گن بیر ایش قیلدی.
روسیه, امریکا قوشمه ایالتلری سفارتیده گی امریکا لیک دیپلمات لرنی کریملینده بولیب اوته دیگن ینگی ییل مراسمی گه چقیردی.
امریکا نینگ مسکوده گی ایلچی خانه سی, دیپلمات لرنینگ باله لری اوچون کریملینده بولیب اوته دیگن مراسم گه ۳۵ دعوت کارتی کیلگن لیگی نی بیلدیردی.
بیراق, امریکا لیک دیپلمات لرنینگ اوشبو مراسم گه اشتراک ایته دیگن لیک لری یاکه ایتمیدیگن لیک لری حاضرچه انیق ایمس.
میلادی ۲۰۱۶ نچی ییلی دسامبر آیی نینگ ۲۹ نچی کونیده امریکا قوشمه ایالت لری دولت رهبری باراک اوباما رهبریتی سایبر هجوملر سببلی روسیه گه قرشی ینگی تحریم لر تطبیق ایتیله دیگن لیگی نی معلوم قیلدی.
روس شرکت لری و موسسه لری گه تطبیق ایتیله دیگن اوشبو تحریم لردن تشقری, ۳۵ نفر روس دیپلمات نینگ هم امریکا دن هیده لیشی گه قرار قیلیندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
